Tente collaborar cola Cruz Roxa tres del derrame celebral que sufrí, pero depués de dellos meses tuve de parar, non por ellos, que faen un llabor descomanáu, sinón que pola rempuesta negativo de la mio cabeza. Al entrar na sede de la cai Carlos Bertrand y García Tuñón alcontréme con un mundiu d'invisibles, persones que sufren dexadez consciente d'una sociedá egoísta y que cuida que nun ye racista, anque esti términu hai tiempu que s'enanchó a otros parámetros que nun sólo son la raza. El voluntariáu de la Cruz Roxa llucha valiente por agasayar a una xente escaecío, combatir escontra les carencies de los invisibles, que munches veces nun son de sen material, más bien de calter d'atención, d'escucha, d'ayuda emocional, d'acompañamientu…
Y ehí s'alcuentra la pregunta, si podemos poner llendes a la dexadez social, si sólo son los inmigrantes les persones qu'invisibilizamos. Y non, nin muncho menos, por nun haber, nun hai nin fronteres d'edá, nin de condición social, nin de sentimientos, nin siquier d'alma. Invisibilizamos a los distintos, a los que nun respuenden a les normes impuestes pola sociedá xixonés. Y marxinamos a tolo que camine distinto enforma, emburriámoslos a una soledá social, a una tristura qu'invade hasta'l tuétanu de los indixentes del abandonu.
D'ellos nun oyimos falar nos medios de comunicación, malpenes hai películes o series que se preocupen por ellos, nun hai siendes polítiques preocupaes n'ameyorar la vida d'esos invisibles… Tenemos la conciencia llimpio con respeutu a ellos, somos la sociedá de los seleutos, anque seyamos probes visibles.
Qué tristura, qué dexeneración, esta sociedá va camín de qu'hasta l'egoísmu seya dalgo suave si lo comparamos cola dureza cola qu'actuamos. Esos neños, mozos, medianos n'edá, vieyos que nun interesen dexámoslos nuna situación d'idefensión, d'indiferencia dafechu, danos lo mesmo que ye d'ellos, al fin de cuentes nosotros vivimos nes llendes correutes.
Suscríbete para seguir leyendo
- La llamativas lápidas y cruces que han aparecido en parques y jardines de Gijón: "Respiró en este barrio y se piró pal otro barrio
- Las Fuerzas Armadas toman Gijón por tierra, mar y aire: consulta toda la programación
- Alerta en Gijón por una cobra extraviada "de tres metros y venenosa": El curioso cartel con el que amaneció Cimadevilla
- La contundente opinión del Colegio de Ingenieros de Caminos sobre el vial de Jove y el peligro para las viviendas
- Fui positivo en que Arcelor hiciese el DRI, pero ahora cada vez lo veo menos claro
- Mucha luz, vistas de toda la ciudad, tres habitaciones y dos baños: el chollo de vivir en una gran torre de Gijón ya es posible gracias a su bajada de precio
- División canina en San Lorenzo: "El Rinconín es pequeño
- Un Gijón virtual desde el Pico del Sol: los visitantes podrán ver una panorámica de la ciudad gracias a la realidad aumentada